قبہ ارواح

قبہ ارواح ایک چھوٹا آٹھ کونوں والا قبہ ہے جو الحرم القدسی (مسجد اقصیٰ کے صحن) میں، قدیم شہر یروشلم (القدس) کے اندر واقع ہے۔ اس کی تعمیر دسویں صدی میں کی گئی تھی۔

اس کی تسمیہ کے بارے میں کئی آراء ہیں: بعض محققین کے مطابق اس کا نام قریبی بئر الأرواح (روحوں کا کنواں) سے جڑا ہے، جبکہ ایک روایت یہ بھی ہے کہ مردوں کی روحیں یہاں نماز کے لیے جمع ہوتی ہیں۔ اس کا دوسرا نام قبة الالواح ہے، جس کا تعلق ان الواحِ موسیٰ سے بتایا جاتا ہے جو تابوتِ عہد میں محفوظ سمجھی جاتی ہیں۔https://qudsinfo.com/en/pics/dome-of-the-spirits/  
 ہیئت اور مقام 
قبة الارواح ایک چھوٹا، آٹھ کونوں والا قبہ ہے جو قبة الصخرة کے صحن میں واقع ہے۔ یہ آٹھ سنگی ستونوں پر قائم ہے جن پر نوکدار محراب دار طاق بنائے گئے ہیں اور ان کے اوپر ایک گنبد نصب ہے۔ ستونوں کے گرد ایک سنگی جنگلا ہے جو ایک محراب پر ختم ہوتا ہے اور وہ محراب سمتِ قبلہ کی طرف ہے۔

یہ قبة الصخرة کے شمال مغرب میں اور باب الرحمة کے سامنے واقع ہے۔ اس کے قریب ہی قبة الخضر موجود ہے۔
 تاریخ 
غالب امکان ہے کہ یہ قبہ دورِ اموی میں بنایا گیا ہو، کیونکہ مورخ ابن فقیہ حمدانی (3ھ-4ھ / 9ء-10ء) نے اپنی کتاب مختصر كتاب البلدان میں ذکر کیا ہے کہ مسجد اقصیٰ کے صحن میں ایک قبہ ہے جسے قبة جبريل کہا جاتا تھا۔ بعد میں اسے قبة الروح اور قبة العرفة کے نام سے بھی یاد کیا گیا۔

یہ بھی کہا جاتا ہے کہ اسے دسویں صدی ہجری / سولہویں صدی عیسوی میں دورِ عثمانی میں دوبارہ تعمیر کیا گیا۔

 تسمیہ 
اس کے نام رکھنے کے بارے میں مختلف اقوال ہیں:
بعض کے مطابق یہ نام ان احادیث کی بنیاد پر رکھا گیا جن میں بیت المقدس کی صخرہ کی فضیلت اور یہ کہا گیا ہے کہ یہ مقام روزِ قیامت حشر و نشر کی جگہ ہوگا اور روحیں یہاں جمع ہوں گی۔

ایک رائے یہ بھی ہے کہ اس کا تعلق قریبی غار مغارة الأرواح سے ہے، جو قبة خليلی کے اندر موجود ہے اور سیڑھیوں کے ذریعے نیچے جایا جاتا ہے۔
اس کا دوسرا نام قبة الألواح اس عقیدے سے آیا ہے کہ موسیٰ کی الواح تابوتِ عہد میں رکھی گئی تھیں۔

یہ قبہ یہودی روایت میں بھی اہمیت رکھتا ہے، کیونکہ یہودی اسے "جبلِ ہیکل" پر موجود بنیاد کے پتھر (Foundation Stone) کے اوپر مانتے ہیں، جو قبة الصخرة کے نیچے موجود صخرہ سے کچھ نیچے ہے۔ اسرائیلی محقق آشر ایس کوفمان کے مطابق دوسرا ہیکل اسی مقام پر قائم تھا، تاہم دوسرے محققین نے اس رائے سے اختلاف کیا ہے۔[Kaufman, Asher S, 2004. “The Temple Mount: Where is the Holy of Holies” Har YErA Eh Press. وقد عارض ذلك آخرون.

 حوالہ جات 

زمرہ:حرم قدسی شریف
زمرہ:فلسطینی طرز تعمیر
زمرہ:مقام نقشہ ویکی ڈیٹا سے ماخوذ
زمرہ:ویکی ڈیٹا والے صفحات